CELEX: 32011D0743
Language: sk
Date: 2011-11-14 00:00:00
Title: Vykonávacie rozhodnutie Komisie zo 14. novembra 2011 , ktorým sa mení a dopĺňa rozhodnutie 2008/855/ES, pokiaľ ide o opatrenia na kontrolu zdravia zvierat v súvislosti s klasickým morom ošípaných vo Francúzsku [oznámené pod číslom K(2011) 8095] Text s významom pre EHP

16.11.2011   
            
            
               SK
            
            
               Úradný vestník Európskej únie
            
            
               L 297/69
            
         VYKONÁVACIE ROZHODNUTIE KOMISIE
   zo 14. novembra 2011,
   ktorým sa mení a dopĺňa rozhodnutie 2008/855/ES, pokiaľ ide o opatrenia na kontrolu zdravia zvierat v súvislosti s klasickým morom ošípaných vo Francúzsku
   [oznámené pod číslom K(2011) 8095]
   (Text s významom pre EHP)
   (2011/743/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               V rozhodnutí Komisie 2008/855/ES z 3. novembra 2008 o opatreniach na kontrolu zdravia zvierat v súvislosti s klasickým morom ošípaných v určitých členských štátoch (3) sa stanovujú určité kontrolné opatrenia súvisiace s klasickým morom ošípaných v členských štátoch alebo v ich regiónoch, ktoré sú stanovené v prílohe k uvedenému rozhodnutiu. Tento zoznam zahŕňa časti územia departementov Bas-Rhin a Moselle vo Francúzsku.
            
         
               (2)
            
            
               Francúzsko informovalo Komisiu o najnovšom vývoji, pokiaľ ide o túto nákazu u diviakov na území oblasti severných Vogéz a najmä v časti departementov Bas-Rhin a Moselle, ktoré ležia na západ o Rýna.
            
         
               (3)
            
            
               Z uvedených informácií vyplýva, že klasický mor ošípaných u diviakov bol v departementoch Bas-Rhin a Moselle eradikovaný. Na základe toho by sa opatrenia stanovené v rozhodnutí 2008/855/ES nemali v týchto departementoch už uplatňovať a záznam týkajúci sa Francúzska v zozname stanovenom v prílohe k uvedenému rozhodnutiu by sa mal vypustiť. Uvedená príloha by sa preto mala zodpovedajúcim spôsobom zmeniť a doplniť.
            
         
               (4)
            
            
               Rozhodnutie 2008/855/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V prílohe k rozhodnutiu 2008/855/ES sa vypúšťa bod 2 prílohy I.
   Článok 2
   Toto rozhodnutie je určené členským štátom.
   
      V Bruseli 14. novembra 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. EÚ L 302, 13.11.2008, s. 19.